**Tîm Anabledd Gofal Plant**

**Datganiad Seibiant Byr**

**Castell-nedd Port Talbot**

**Chwefror 2021**

**CYNNWYS:**

Tudalen 3 Beth yw Datganiad Seibiant Byr?

Tudalen 3 Beth yw Seibiant Byr?

Tudalen 4 Pa seibiannau byr sydd ar gael yng Nghastell-nedd Port Talbot?

Tudalen 6 Meini Prawf ar gyfer y Tîm Anabledd Gofal Plant

Tudalen 7 Barn Rhieni a Phobl Ifanc

Tudalen 7 Manylion Cyswllt

**BETH YW DATGANIAD 'SEIBIANT BYR?**

Darperir y datganiad seibiant byr hwn ar gyfer teuluoedd sy'n byw yn ardal Castell-nedd Port Talbot sydd â phlentyn anabl rhwng 0 a 18 oed. Mae'r datganiad hwn yn darparu ystod o wybodaeth fel bod teuluoedd yn gwybod pa seibiannau byr sydd ar gael yn ardal Castell-nedd Port Talbot, unrhyw feini prawf ar gyfer cymhwyso a sut y caiff yr ystod o wasanaethau lleol eu cynllunio i ddiwallu anghenion teuluoedd.

**BETH YW 'SEIBIANT BYR?**

Efallai fod llawer o rieni a gofalwyr wedi clywed am seibiannau tymor byr neu seibiant. Defnyddir y ddau derm hyn yn aml, ond gallant olygu'r un peth. Mae seibiannau byr yn caniatáu i rieni a gofalwyr gael seibiant o'u cyfrifoldebau gofalu.

Yn ogystal â seibiannau byr sy'n rhoi seibiant o ofalu i rieni, maent hefyd yn rhoi cyfleoedd i blant anabl fwynhau gweithgareddau cymdeithasol a hamdden, cael hwyl, cymdeithasu a gwneud ffrindiau. Gall seibiannau byr hefyd helpu'r plentyn a'r person ifanc i ddatblygu ystod o sgiliau annibyniaeth y tu allan i gartref y teulu.

Gan gydnabod ystod eang o anghenion plant anabl a'u teuluoedd, mae tair lefel o wasanaethau seibiant byr:

Haen 1: Cyffredinol

Mae gwasanaethau seibiant byr cyffredinol ar gael i bob plentyn a pherson ifanc; nid oes angen asesiad gan weithiwr cymdeithasol. Gall atgyfeiriadau gael eu gwneud yn uniongyrchol gan riant i'r gwasanaeth (hunangyfeirio). Mae enghreifftiau'n cynnwys clybiau ar ôl ysgol, clybiau chwaraeon, cadetiaid a chynlluniau chwarae.

Haen 2: Wedi'i Dargedu

Mae gwasanaethau seibiant byr wedi'u targedu ar gyfer plant a theuluoedd y mae angen cymorth arnynt i gael mynediad at wasanaethau cyffredinol, gwasanaethau ataliol neu lefelau mwy dwys o gymorth. Efallai y bydd angen asesiad gan weithiwr cymdeithasol i gael mynediad at rai o'r gwasanaethau hyn. Mae enghreifftiau'n cynnwys y cynllun chwaraeon anabledd a chynlluniau chwarae sy'n gweithredu o sefydliadau cymunedol, canolfannau hamdden a chanolfannau arbenigol. Fel arfer, mae'r staff sy'n darparu'r gwasanaethau seibiant byr hyn wedi'u targedu wedi derbyn hyfforddiant penodol i gefnogi plant a phobl ifanc anabl.

Haen 3: Arbenigol

Gwasanaethau yn y gymuned yw gwasanaethau seibiant byr arbenigol sy'n darparu cymorth arbenigol i blant a phobl ifanc anabl. Mae angen asesiad gan weithiwr cymdeithasol i gael gafael ar y cymorth hwn. Mae enghreifftiau'n cynnwys cynlluniau chwarae arbenigol, gwasanaethau sy'n cynnig gweithgareddau grŵp neu unigol arbenigol, seibiannau byr dros nos a thaliadau uniongyrchol.

Haen 4: Arbenigwr Dwys

Mae gwasanaethau seibiant byr arbenigol dwys ar gyfer plant a phobl ifanc anabl sy'n byw oddi cartref, naill ai yn yr ysbyty, mewn cartrefi preswyl i blant, gofal maeth neu yn y ddalfa. Mae'n ofynnol i weithiwr cymdeithasol neu ymarferydd meddygol ymgynghorol (h.y. seiciatrydd) gael gafael ar y cymorth hwn. Mae enghreifftiau'n cynnwys uned seiciatrig arbenigol, cartref preswyl plant a darpariaeth gofal maeth.

**PA SEIBIANNAU BYR SYDD AR GAEL YNG NGHASTELL-NEDD PORT TALBOT?**

Mae nifer o wahanol fathau o seibiannau byr ar gael yn lleol. Isod ceir tabl o'r ystod o wasanaethau seibiant byr lleol a chyngor ar sut i gael gafael ar y gwasanaethau hyn.

| **Math o Wasanaeth** | **Enghraifft o wasanaeth** | **Mynediad at wasanaeth** |
| --- | --- | --- |
| **Cynlluniau chwarae yn ystod gwyliau'r ysgol** | Cynlluniau chwarae prif ffrwd sydd ar gael i bob plentyn. | Gall teuluoedd atgyfeirio eu hunain i'r cynlluniau chwarae hyn. |
| Cynlluniau chwarae arbenigol sy'n rhedeg drwy wyliau'r ysgol ac sydd wedi'u cynllunio'n benodol ar gyfer plant anabl. | Mae angen gweithiwr cymdeithasol arnoch i gael mynediad at rai cynlluniau chwarae arbenigol.  Efallai y bydd angen asesiad i nodi a oes angen unrhyw gymorth arnoch chi neu'ch plentyn. |
| **Clybiau chwarae/gweithgareddau gyda'r nos a thros y penwythnos** | Clwb gweithgareddau lleol lle mae amrywiaeth o weithgareddau'n cael eu darparu. | Gall teuluoedd gysylltu â'r clybiau hyn yn uniongyrchol.  Mae gwybodaeth am weithgareddau lleol hefyd ar gael ar wefan Gwybodaeth i Deuluoedd. |
| Clybiau chwarae a gweithgareddau arbenigol sydd wedi'u cynllunio'n benodol ar gyfer plant anabl. | Mae angen gweithiwr cymdeithasol arnoch i gael mynediad at rai cynlluniau chwarae a chlybiau gweithgareddau.  Efallai y bydd angen asesiad i nodi a oes angen unrhyw gymorth arnoch chi neu'ch plentyn. |
| **Clybiau Chwaraeon** | Cynlluniau chwaraeon prif ffrwd sydd ar gael i bob plentyn. | Gall teuluoedd gysylltu â'r clybiau hyn yn uniongyrchol. |
| Mae gan Gastell-nedd Port Talbot gydlynydd chwaraeon anabledd sy'n rhedeg amrywiaeth o glybiau chwaraeon ar gyfer plant anabl yn yr ardal leol.  Gallant hefyd gynghori ar y gefnogaeth sydd ar gael i blant anabl gael mynediad at glybiau prif ffrwd. | Gall teuluoedd gysylltu â'r clybiau hyn yn uniongyrchol |
| **Seibiannau Byr dros nos** | Mae Park House yn gyfleuster seibiant byr dros nos sy'n cynnig cymorth dros nos i blant anabl. | Mae angen gweithiwr cymdeithasol arnoch i gael seibiannau byr dros nos.  Efallai y bydd angen asesiad i nodi a oes angen unrhyw gymorth arnoch chi neu'ch plentyn. |
| Mae Cyswllt Teulu yn wasanaeth seibiannau byr dros nos sy'n cynnig cymorth dros nos i blant anabl mewn cartref Gofalwr Cyswllt Teulu cymeradwy. | Mae angen gweithiwr cymdeithasol arnoch i gael seibiannau byr dros nos.  Efallai y bydd angen asesiad i nodi a oes angen unrhyw gymorth arnoch chi neu'ch plentyn. |
| **Taliadau Uniongyrchol** | Gellir defnyddio taliad uniongyrchol i gyflogi cynorthwy-ydd personol gan riant a daw'r rhiant yn gyflogwr. | Mae angen gweithiwr cymdeithasol arnoch i gael taliadau uniongyrchol.    Efallai y bydd angen asesiad i nodi a oes angen unrhyw gymorth arnoch chi neu'ch plentyn.  Os nodir angen, mae gennych yr opsiwn o ddewis derbyn taliadau uniongyrchol i ddiwallu'r angen hwnnw a dod yn gyflogwr. |
| **Cymorth unigol a chymorth grŵp** | Gallwn gomisiynu gwasanaethau gan ddarparwyr lleol a chenedlaethol lle gellir mynd â phlant allan ar sail un i un neu fynychu gweithgaredd grŵp sy'n dibynnu ar eu hanghenion. | Mae angen gweithiwr cymdeithasol arnoch i gael gafael ar y cymorth hwn.  Efallai y bydd angen asesiad i nodi a oes angen unrhyw gymorth arnoch chi neu'ch plentyn. |

**MEINI PRAWF AR GYFER Y TÎM ANABLEDD GOFAL PLANT**

Er mwyn manteisio ar rai seibiannau byr, mae angen 'asesiad Plant a Phobl Ifanc' wedi'i gwblhau ar gyfer y Tîm Anabledd Gofal Plant. I fod yn gymwys i gael asesiad, mae'r meini prawf isod yn berthnasol:

Plant a phobl ifanc o'u genedigaeth hyd at ddeunaw oed os oes ganddynt nam corfforol neu synhwyraidd, neu os oes ganddynt anableddau dysgu ac

▪ Os yw eu hanabledd yn golygu eu bod yn cael llawer mwy o anhawster gyda datblygiad corfforol, deallusol, cymdeithasol, emosiynol neu addysgol na'r rhan fwyaf o blant o'r un oedran.

▪ Os yw'r anawsterau hyn yn golygu bod angen asesiad gan weithiwr cymdeithasol/cynllunio gofal ar y plentyn gan y Tîm Anabledd Gofal Plant i:-

a) wneud defnydd effeithiol o gyfleusterau o fath sydd ar gael yn gyffredinol i blant o'r un oedran.

b) Hyrwyddo gweithrediad bob dydd gartref ac yn y gymuned.

c) Cael gafael ar gymorth rhyngasiantaethol arbenigol i sicrhau'r cynnydd corfforol, cymdeithasol, emosiynol ac addysgol mwyaf posib.

Anabledd Corfforol

▪ Anawsterau difrifol gyda phob swyddogaeth sylfaenol fel bod angen cymorth un-i-un ar gyfer yr holl anghenion gofal.

▪ Anhawster corfforol neu salwch cronig sy'n arwain at nam hirdymor o ran iechyd neu ddatblygiad, hyd yn oed gyda darpariaeth cyffuriau, deiet neu gymhorthion.

Anabledd Dysgu

▪ Yn gofyn am oruchwyliaeth gyson ac yn dibynnu ar eraill hyd yn oed ar gyfer anghenion gofal sylfaenol o ddydd i ddydd. Yn seiliedig yn fras ar lefelau mesuredig o weithrediad cymdeithasol a hanes cymdeithasol.

▪ Nam dysgu parhaol sy'n ddigon i atal y plentyn/person ifanc rhag cyflawni rolau/gweithgareddau y deellir yn gyffredinol eu bod o fewn gallu plant o'r oedran, cefndir cymdeithasol a diwylliannol hwnnw.

Nam ar y golwg

▪ Yn ddall, heb unrhyw olwg defnyddiol, yn rhannol ddall, gydag anawsterau golwg sy'n ddigonol i amharu ar weithgareddau a/neu ddatblygiad bob dydd er gwaethaf y defnydd o gymhorthion.

Nam ar y Clyw

▪ Ychydig neu ddim clyw. Anawsterau clyw hyd yn oed gyda chymhorthion clyw. Yn cael, neu'n debygol o gael anhawster parhaus gydag iaith a chyfathrebu sy'n ddigonol i amharu ar ddatblygiad.

Anhwylder y Sbectrwm Awtistig

▪ Mae anhwylder y sbectrwm awtistig (ASD) yn anhwylder ddatblygu sy'n effeithio ar gyfathrebu ac ymddygiad. Gellir diagnosio awtistiaeth ar unrhyw oedran.

**BARN RHIENI A PHOBL IFANC**

***Sut bydd seibiannau byr yn cael eu hadolygu yng Nghastell-nedd Port Talbot?***

Mae'n bwysig bod seibiannau byr yn diwallu anghenion rhieni a phlant a phobl ifanc yn ein hardal leol.

Rydym yn adolygu ein gwasanaethau'n gyson drwy gynnal adolygiadau pan fydd plant a phobl ifanc yn cael seibiannau byr yn dilyn asesiad. Rydym hefyd yn ymgynghori'n flynyddol â phlant, pobl ifanc, teuluoedd a rhanddeiliaid amrywiol i adolygu ansawdd ac ystod y gwasanaethau seibiant byr yng Nghastell-nedd Port Talbot.

Mae'n bwysig ein bod yn cael amrywiaeth eang o safbwyntiau ac adborth a ddefnyddir i lunio'r seibiannau byr a fydd yn cael eu cynnig yng Nghastell-nedd Port Talbot.

Mae rhieni wedi dweud wrthym fod y seibiannau byr yn gymorth mawr iddynt am eu bod yn rhoi seibiant iddynt o'u rôl gofalu.

Mae'r adborth rydym wedi'i dderbyn gan blant a phobl ifanc yn dweud wrthym eu bod yn mwynhau treulio amser gyda ffrindiau a chymryd rhan mewn digwyddiadau a gweithgareddau.

**MANYLION CYSWLLT**

***Sut ydw i'n cael rhagor o wybodaeth am drefnu seibiant byr?***

Bydd angen rhywfaint o wybodaeth arnom am eich amgylchiadau. Gallwn gwrdd â chi i drafod eich sefyllfa a pha fath o gymorth rydych chi'n meddwl sydd ei angen arnoch chi, eich plant a'ch teulu.

I gael rhagor o wybodaeth cysylltwch â'r Tîm Anabledd Gofal Plant

Tîm Anabledd Gofal Plant

Canolfan Ddinesig Castell-nedd

Castell-nedd

SA11 3QZ

Ffôn: 01639 685862

E-bost: [disabilityadmin@neath-porttalbot.gov.uk](mailto:disabilityadmin@neath-porttalbot.gov.uk)